als_Latn dik_Latn sag_Latn
Ahmeti: 5 qershori do të jetë referendum për shqiptarët
Bashkimi Demokratik për Integrim tubimin e saj të parafundit për zgjedhjet e parakohshme të 5 qershorit e ka mbajtur përpara banorëve të Gostivarit.
Përpara banorëve të këtij qyteti Lideri i BDI-së, Ali Ahmeti duke shpalosur platformën zgjedhore të kësaj partie kërkoi votat e shqiptarëve për të vazhduar rrugën e avancimit që ka filluar partia e tij. Sipas Ahmetit dita e 5 qershorit duhet të jetë ditë referendumi në të cilën shqiptarët do ta legjitimojnë politikën e BDI-së.
“Bashkimi Demokratik për Integrim gjatë këtyre viteve ka lënë gjurmë. Do pyesin gjeneratat se kurë erdhi Skënderbeu në Shkup, do të pyesin se kur u ndërtua muzeu i lirisë, do të pyesin gjeneratat e reja se kush e ndryshoi kushtetutën e Maqedonisë. Ne akoma duam të lëmë gjurmë në vendin tonë, sepse vlerat këtu duhet ti ndërtojmë , atë e kemi amanet nga paraardhësit tanë. Vendi ynë patjetër e ka që të anëtarësohet në Bashkimin Evropian dhe NATO, Maqedonia nuk ka rrugë tjetër përveç integrimit në strukturat euroatlantike”, ka deklaruar Lideri i BDI-së, Ali Ahmeti duke falënderuar të gjitha strukturat për punën e tyre", theksoi Ahmeti.
Kryetari i shtabit zgjedhorë komunal, Nevzat Bejta, u përqendrua në të ariturat e BDI-së, gjatë këtyre viteve.
“Këtu vijnë partitë e ndryshme të cilat 20 vite të demokracisë nuk kanë bërë asgjë për qytetarët e Gostivarit, asgjë për shqiptarët. Le të vijë dhe të tregojë se çfarë kanë bërë për banorët e tyre. Ne dallohemi sepse BDI-ja ka dalë nga populli, BDI-ja ka dalë nga Ushtria Çlirimtare Kombëtare ushtri kjo e cila i mbrojti familjet dhe pronat tuaja gjatë konfliktit të vitit 2001.
BDI-ja duhet të realizojë amanetin e dëshmorëve, amanetin e tyre do ta realizojmë në krye me Ali Ahmetin. Më 5 qershor ju ftoj të votoni BDI-në, se vetëm të bashkuar do ti plotësojmë të gjitha kërkesat e e shqiptarëve”, ka thënë shefi i shtabit zgjedhorë komunal, Nevzat Bejta.
Përpara banorëve të Gostivarit u paraqit edhe kandidati për deputetë në njësinë e gjashtë zgjedhore, njëherit edhe ministër i Ambientit dhe Planifikimit Hapësinorë, Nexhati Jakupi.
“Pjesëmarrësja juaj sonte dëshmon se Gostivari mbetet bastion i BDI-së. Ne dëshmuam se dimë të udhëheqim me shqiptarët dhe tu prijmë proceseve. Banorët e Gostivarit janë në udhë të mbarë për zgjedhjen e problemit kryesorë i cili njëzet vite i mundon qytetarët e Gostivarit, ujin për pije", ka thënë Jakupi.
Kandidati për deputetë Talat Xhaferi në fjalimin e tij kryesisht u përqendrua në implementimin e Marëveshjes së Ohrit dhe benificionet të cilat kjo marrëveshje u solli shqiptarëve.
“BDI-ja është partia e cila Implementoi Marrëveshjen e Ohrit , marrëveshje këtë të cilën dikush e quan të vdekur. BDI-ja është partia e cila do të angazhohet që edhe pika e fundit e kësaj marrëveshje të implementohet. Ju qytetarë të nderuar mund të krahasoni pozitën e shqiptarëve para dhjetë viteve dhe tani. Nëse para dhjetë viteve numri i shqiptarëve në administratë ishte vetëm 8 mijë, sot numri i shqiptarëve në institucionet e shtetit ka shkuar në mbi 20 mijë”, tha kandidati për deputet në njësinë e gjashtë zgjedhore, Talat Xhaferi.
Kandidati për deputet Adnan Jashari tha se do të vazhdojnë që t’i bëjnë punët që kanë mbetur.
“Jemi tubuar dhe kerkojmë votën tuaj, kërkojmë për të vazhduar me punët që duhet bërë, ka shumë vepra të rëndësishme dhe punë të mëdha. Veprat e mëdha bëhen më njerëz tëmëdhenj e ata njërëz i keni në Bashkimin Demokratik për Integrim, përshkakase kjo forcë politike udhëhiqet nga z Ali Ahmeti”
Banorëve të Gosativarit iu drejtua edhe nënkryetarja e BDI-së, Teuta Arifi si dhe kandidati për deputetët në njësinë e gjashtë zgjedhore Adnan Jashari.
Bashkimi Demokratik për Integrim, tubimin e saj përmbyllës do ta mbajë nesër në qytetin e Tetovës. (INA)
Komente (2 publikuar):
Publikoni komentin tuaj
Traktati ekonomik mes shqiptarëve – Muhamer PajazitiNë kohën kur po bisedohet mundësia e firmosjes së një Traktati Paqeje mes Kosovës dhe Serbinë kam bindjen se debati duhet të fokusohet më shumë në firmosjen e një Traktati mes Shqipërisë dhe Kosovës. ...
- “Bombat politike” të Kallashit më të rrezikshme se të Zaevit – Kalosh Çeliku
- Konfirmohet partneriteti strategjik politiko - ekonomik me Rusinë
- Selmani: Alsat- M si lejoi propagandën serbe
- Të gjitha versionet mbi shkaqet e rrëzimit të avionit të Germanwings
- Daçiqi nuk u flet mediave shqipfolëse, mirret vetëm me ato serbe!
- Ish-luftëtarët e UÇK-së: Nuk ka birë nëne që na kap për fyti, të kapur janë shqipfolësit e shitur (19)
- Rama harron shqiptarët e Maqedonisë (19)
- Çfarë duhet të bëjnë shqiptarët në krizën aktuale në Maqedoni (10)
- BDI kërkon të jetë pjesë e dialogut për dalje nga kriza (8)
- Shaqiri akuzon BDI për vrasje dhe raste të montuara, kundërpërgjigjet partia e Ahmetit (7)
- Dialogu për krizën në Maqedoni përjashton shqiptarët (7)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn